stanford-oval/wikipedia huggingface dataset:
Havaijin kuningaskunnan vallankaappaus
Vallankaappaus

Kaksi kuukautta Lili‘uokalanin valtaannousun jälkeen Yhdysvaltain kongressi lakkautti sokerin vapaakauppasopimuksen Havaijin kanssa. Plantaasinomistajilla ei sen jälkeen ollut muuta vaihtoehtoa kuin liittää Havaiji osaksi Yhdysvaltoja. Kun Lili‘uokalani alkoi suunnitella pistinperustuslain korvaamista, plantaasinomistajista koostuva joukko perusti ryhmän nimeltä "Turvallisuuskomitea".
Yhdysvaltalaisen USS Bostonin miehistö nousi maihin 162 miehen, jotka edustivat sekä maan laivastoa että merijalkaväkeä, vahvuudella 16. tammikuuta 1893. Seuraavana päivänä ‘Iolanin palatsiin tunkeutunut Turvallisuuskomitea vaati kuningatarta luopumaan vallasta. Turvallisuuskomitea julisti hätätilan ja perusti väliaikaishallituksen, joka antoi itse itselleen valtuudet hoitaa saarten asioita siihen saakka kunnes Havaijista tulisi osa Yhdysvaltoja. Hieman ennen puolta yötä kaikki Honolulussa sijaitsevat 17 ulkovaltojen edustajistoa olivat ilmoittaneet tunnustaneensa väliaikaishallituksen. Lili‘uokalani julkaisi julistuksen, jossa hän luopui vastentahtoisesti vallasta välttääkseen verenvuodatuksen:
Now, to avoid any collision of armed forces and perhaps the loss of life, I do, under this protest, and impelled by said force, yield my authority until such time as the Government of the United States shall, upon the facts being presented to it, undo the action of its representatives and reinstate me in the authority which I claim as the constitutional sovereign of the Hawaiian Islands.
Yhdysvaltain ulkoministeriön alainen Havaijin asioiden ministeri John Stevens tunnusti ilman ulkoministeriön suostumusta uuden hallituksen 1. helmikuuta ja julisti Havaijin Yhdysvaltain protektoraatiksi.
Väliaikaishallitus asetti tavoitteekseen liittää Havaijin osaksi Yhdysvaltoja. Se lobbasi presidentti Benjamin Harrisonia allekirjoittamaan liittymissopimuksen. Harrissonin presidenttikausi oli päättymäisillään, ja vain kuukautta ennen lähtöään hän lähetti senaatille sopimuksen vahvistettavaksi, mutta uudeksi presidentiksi valittu Grover Cleveland pani asian jäihin.
Seurauksia

Vuonna 1894 väliaikaishallitus perusti Havaijin tasavallan ja vei havaijilaisilta poliittiset oikeudet, jotka palautettiin niille, jotka allekirjoittivat uskollisuudenjulistuksen uudelle tasavallalle. Tasavallan presidentti Sanford Dole lähetti Washingtoniin delegaation, jonka oli tarkoitus pyytää Yhdysvaltoja liittämään Havaiji virallisesti itseensä. Presidentti Cleveland nimitti kuitenkin itsenäisen komitean selvittämään vallankaappauksen tapahtumia. Selvityksen mukaan Lili‘uokalani oli syösty vallasta laittomasti, minkä seurauksena Cleveland kieltäytyi ottamasta Havaijia osaksi Yhdysvaltoja ja määräsi Yhdysvaltain liput laskettavaksi Havaijin julkisissa rakennuksissa.
Vuonna 1897 presidentti William McKinley allekirjoitti lain, jonka nojalla Havaiji liitettiin osaksi Yhdysvaltoja kaksi vuotta myöhemmin, ja vuonna 1900 siitä tuli territorio. Lili‘uokalani pyrki turhaan palauttamaan valtaansa huolimatta siitä, että hän oli toimittanut presidentille havaijilaisten allekirjoittaman adressin, jossa pyydettiin Yhdysvaltoja jättämään Havaiji itsenäiseksi. Kun Havaiji lopulta liitettiin osaksi Yhdysvaltoja, kuningatar ja hänen nimittämänsä kruununperillinen Ka‘iulani pukeutuivat protestiksi hautajaisvaatteisiin. Tämän jälkeen he alkoivat kampanjoida havaijilaisten äänioikeuden puolesta.
Vuonna 1993 presidentti Bill Clinton allekirjoitti niin sanotun anteeksipyyntöpäätöslauselman, jonka nojalla Yhdysvallat pyysi virallisesti anteeksi osallisuuttaan vallankaappauksessa. Päätöslauselma tunnustaa myös, että ennen vallankaappausta Yhdysvallat tunnusti Havaijin kuningaskunnan itsenäisyyden ja maiden välillä olevat diplomaattiset suhteet.
IT Invalidityö

| IT Invalidityö |
| --- | --- |
Entiset nimet:  Suomen Invaliidi
Lehtityyppi:  aikakauslehti
Kustantaja:  Omnipress Oy
Julkaisija:  Invalidiliitto
ISSN:  ISSN 0356-7249
Levikki:  27 171
Perustettu:  1938
Päätoimittaja:  Sinikka Rantala
Kotikunta:  Helsinki
Kotimaa:  Suomi
Sivukoko:  210 × 297 mm
Ilmestymistiheys:  8 kertaa vuodessa
Kieli:  suomi / ruotsi
Aiheesta muualla
Kotisivu
IT Invalidityö (myös IT-lehti tai IT) on Invalidiliiton jäsenlehti ja merkittävin vammaisalan aikakauslehti Suomessa. Ensimmäinen lehti ilmestyi nimellä Suomen Invaliidi ja se oli Invalidiliittoa edeltäneen vuonna 1938 perustetun Suomen Siviili- ja Asevelvollisuusinvaliidien liitto ry:n  julkaisema. Lehden ensimmäinen päätoimittaja 1938–1961 oli liiton toiminnanjohtaja, sosiaalineuvos Eino K. Kalervo.
Heinäjärvi (Jämsä, Turkinkylä)

| Heinäjärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  61°49′36″N, 25°18′50″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Jämsänjoen alue (14.51)
Järvinumero:  14.519.1.001
Mittaustietoja
Pinnankorkeus:  79,4 m 
Rantaviiva:  0,8 km 
Pinta-ala:  0,02 km² 
 fiHeinäjärvi 
Heinäjärvi on Jämsän kaakkoisosassa sijaitseva kahden hehtaarin laajuinen järvi. Etäisyys Jämsän keskustasta on kahdeksan kilometriä kaakkoon.
Maantiede

Heinäjärvi on saareton ja se sijaitsee Päijänteeseen työntyvän Jämsänniemen länsiosassa Turkinkylän maatalousmaisemassa. Vedet virtaavat Heinäjärveltä Nielevää pitkin luoteeseen kohti Jämsänjoen alajuoksua, josta virta vie etelään Päijänteeseen. Heinäjärven korkeustaso on kymmenen senttimetriä Päijännettä ylempänä. Sen eteläpuoliset Turkinkylän järvet ovat puolestaan noin 13–16 metriä Päijänteen tason yläpuolella. Heinäjärveen virtaa laskuoja paitsi etelästä, myös pohjoisesta ja kaakosta. Heinäjärven länsipuolella sijaitsee Kuutilasvuori ja itäpuolella Palomäet.
Heinäjärvi kuuluu Nielevän valuma-alueeseen, joka on kolmannen jakovaiheen vesistö Kymijoen päävesistössä. Toinen jakovaihe on Jämsänjoen alue ja ensimmäinen on Jämsän reitin valuma-alue. Nielevän valuma-alue kattaa Jämsänjoen alueen kaakkoisosan. Heinäjärvi kuuluu Nielevän alueen läntisiin järviin.
Heinäjärven eteläpuoliset Turkinkylän järvet:
Mutajärvi (Nielevän valuma-alue)
Turkinjärvi (Nielevän valuma-alue)
Hanhijärvi (Päijänteen lähialue)
Heikki Aaltonen

| Heikki Aaltonen> Henkilötiedot |
| --- | --- |
Syntynyt: 24. elokuuta 1925 Rauma, Suomi
Kuollut: 21. elokuuta 2019 (93 vuotta) Joensuu, Suomi
Kansalaisuus:   Suomi
Jääkiekkoilija
Pelipaikka:  hyökkääjä
Pelaajaura
Pääsarjaura:  1950–1955
Seurat:  Lukko (SM-sarja)
Heikki Aaltonen (24. elokuuta 1925 Rauma – 21. elokuuta 2019 Joensuu) oli suomalainen jääkiekkoilija ja jääkiekkovalmentaja. Hän oli pelipaikaltaan hyökkääjä.
Ura

Aaltonen pelasi koko pääsarjauransa SM-sarjaa hyökkääjänä kasvattajaseurassaan Rauman Lukossa yhteensä 16 ottelun verran kausina 1950–1952 ja 1954–1955 tehopistein 1+1=2. Pelaajauransa jälkeen hän toimi valmentajana ja johdatti Lukon A-nuorten Suomenmestaruuteen vuonna 1959.
Muuta

Aaltosen poika Ari pelasi kaudella 1981–1982 puolustajana kaksi SM-liigaottelua Porin Ässissä. Hän on myöhemmin toiminut mm. Jokipoikien Mestis-joukkueen päävalmentajana. Arin poika Miro Aaltonen on Suomen maajoukkueessakin pelannut jääkiekkohyökkääjä. Mirosta tuli kaudella 2011–2012 kaikkien aikojen kolmas kolmannen polven pääsarjakiekkoilija Suomessa Juuso Hietasen ja Sami Blomqvistin jälkeen.
Heikki Aaltonen kuoli 93-vuotiaana 21. elokuuta 2019 poikansa Arin kotikaupungissa Joensuussa.
HMS Agamemnon (1906)

| HMS Agamemnon |
| --- | --- |
 HMS Agamemnon

Aluksen vaiheet
Rakentaja:  William Beardmore and Company, Dalmuir
Kölinlasku:  15. toukokuuta 1905
Laskettu vesille:  23. kesäkuuta 1906
Palveluskäyttöön:  kesäkuu 1908
Loppuvaihe:  myyty romutettavaksi 24. tammikuuta 1927
Tekniset tiedot
Uppouma:  15358 t (tyhjä) 15925 t (kuormattu)
Pituus:  135,2 m
Leveys:  24,2 m
Syväys:  7,9 m
Koneteho:  16 750 shp
Nopeus:  18 solmua
Miehistöä:  800
Aseistus
Aseistus:  4 x BL 12" (304,8 mm)/45 Mk X -tykkiä kaksoistorneissa 10 x BL 9,2" Mk XI 24 x QF 12 naulan 18 cwt 2 x QF 3 naulan Hotchkiss 5 x 18" (457 mm) torpedoputkea
HMS Agamemnon oli Britannian kuninkaallisen laivaston Lord Nelson -luokan taistelulaiva.
Valmistus

Alus tilattiin osana vuosien 1904-1905 laivasto-ohjelmaa William Beardmore and Companyltä, missä köli laskettiin 15. toukokuuta 1905. Alus laskettiin vesille 23. kesäkuuta 1906 ja valmistui kesäkuussa 1908.
Palvelus

Palvelukseen otettaessa kesäkuussa 1908 alus liitettiin Kotilaivaston Noreen sijoitettuun osastoon. Alus vaurioitui ajettuaan karille helmikuussa 1911. Korjausten jälkeen alus liitettiin syyskuussa 1913 tilapäisesti 4. taistelulaivaviirikköön.
Ensimmäisen maailmansodan sytyttyä alus oli Kanaalin laivaston 5. taistelulaivaviirikössä, kunnes se purjehti helmikuussa 1915 yhdessä sisaraluksensa HMS Lord Nelsonin kanssa Dardanelleille, missä alus oli tulitukiosastoissa. Taisteluiden kuluessa alukseen osui yli 50 kertaa.
Alus ampui 5. toukokuuta 1916 kuuden naulan tykillään alas ilmalaivan LZ85:n Salonikassa, jonne se oli sijoitettu joukkojen evakuoinnin päätyttyä. Alus oli sisaraluksensa kanssa joko Mudrosissa tai Salonikissa estämässä Saksan keisarikunnan laivaston taisteluristeilijän SMS Goebenin murtautuminen Välimerelle. Alukset siirrettiin tammikuussa 1918 takaisin normaalipalvelukseen, koska saksalaisaluksesta ei saatu uusia havaintoja. Turkin antautumisasiakirja allekirjoitettiin Agamemnonin kannella, minkä jälkeen alus purjehti helmikuussa 1919 Chathamiin Englantiin.
Alus muutettiin radio-ohjattavaksi maalilaivaksi ja se palautettiin palvelukseen huhtikuussa 1923. Alus poistettiin palveluksesta joulukuussa 1926 Portsmouthissa, jolloin se korvattiin HMS Centurionilla. Alus myytiin romutettavaksi 24. tammikuuta 1927.
Höyläpenkki

Mukaeltu versio perinteisestä höyläpenkistä
Höyläpenkki on perinteinen puusepän työtaso. Erilaisia ja erimallisia höyläpenkkejä on useita, kuitenkin yhtenäistä kaikille on jonkinlaiset kiinteät puristimet. Suomessa perinteinen höyläpenkkimalli periytyy 1600- ja 1700-lukujen taitteesta. Tyypillistä Suomessa yleiselle höyläpenkille on pääty- ja sivupuristimet sekä pöytätasossa oleva kaukalo työkaluja varten.
Varhaisimmat merkinnät erilaisista höyläpenkin tapaisista työtasoista on antiikin Rooman ajalta. Tuolloin pöytätasossa oli eri kohdissa vasteita, joita vasten työstettävää kappaletta voitiin painaa. Puristimella varustetusta penkistä on piirros vuodelta 1505.
HMS Agincourt (1796)

| HMS Agincourt |
| --- | --- |


Aluksen vaiheet
Rakentaja:  Perry & Company, Blackwall
Laskettu vesille:  23. heinäkuuta 1796
Palveluskäyttöön:  lokakuu 1796
Poistui palveluskäytöstä:  myyty 1814
Tekniset tiedot
Uppouma:  1 439 bm
Pituus:  52,63 m (tykkikansi) 43,83 m (köli)
Leveys:  13,22 m
Syväys:  6,01 m
Koneteho:  täystakiloitu purjealus
Aseistus
Aseistus:  64 tykkiä
HMS Agincourt oli Britannian kuninkaallisen laivaston vuonna 1796 vesillelaskettu 64-tykkinen kolmannen luokan linjalaiva.
Valmistus

Itä-Intian komppania tilasi aluksen Blackwallista Perry & Companyltä. Se laskettiin vesille 23. heinäkuuta 1796 Earl Talbotina, jonka laivasto lunasti samana vuonna.
Palvelus

Alus osallistui Egyptin retkeen 8. maaliskuuta - 2. syyskuuta 1801.
Alus muutettiin heinäkuusta lokakuuhun 1810 Chathamissa 28-tykkiseksi kuljetusalukseksi ja otettiin palvelukseen kesäkuussa 1810 kuljetusaluksena. Se nimettiin 6. tammikuuta 1812 HMS Bristoliksi. Heinäkuussa 1812 alus oli Välimerellä päällikkönään John Thompson. Aluksen siirryttyä Pohjanmerelle päällikkönä oli George Wyndham aina vuoteen 1813. Alus valtasi 21. maaliskuuta 1813 kaappari La Petite Louisen. Alus myytiin 4 510 punnalla 15. joulukuuta 1814.
HMS Afridi (1907)

| HMS Afridi |
| --- | --- |
 HMS Afridi

Aluksen vaiheet
Rakentaja:  Armstrong Whitworth, Elswick
Kölinlasku:  9. kesäkuuta 1906
Laskettu vesille:  8. toukokuuta 1907
Palveluskäyttöön:  syyskuu 1909
Loppuvaihe:  myyty romutettavaksi joulukuussa 1919
Tekniset tiedot
Uppouma:  885 t (standardi) noin 1 000 t (max)
Pituus:  79,03 m (kokonaispituus)
Leveys:  7,62 m
Syväys:  2,29 m
Koneteho:  14 250 shp
Nopeus:  33 solmua (61 km/h) (suunniteltu)
Miehistöä:  65
Aseistus
Aseistus:  3 x QF 12 naulan 12 cwt -laivatykkiä yksiputkisina P Mk I -asennuksina 2 x 18" torpedoputkea
HMS Afridi oli Britannian kuninkaallisen laivaston Tribal-luokan hävittäjä, joka palveli ensimmäisessä maailmansodassa.
Valmistus

J. R. Perrettin suunnittelema alus tilattiin syyskuussa 1905 osana vuosien 1905-1906 laivasto-ohjelmaa Sir W. G. Armstrong Whitworth and Companyltä Elswickistä. Aluksen rakennustöiden aloittamista viivästytti piirustusten hyväksyntä Amiraliteetissä. Köli laskettiin 10. elokuuta 1906 telakkanumerolla 777. Alus laskettiin vesille 8. toukokuuta 1907, minkä jälkeen aluksen turbiinimoottorit asennettiin hieman alavirtaan Parsonsin tehtailla.
Syyskuussa 1907 aloitettiin aluksen koeajot, jotka osoittivat potkurin vaihdon tarpeen ja marraskuussa jouduttiin tekemään lisää muutoksia. Koillisrannikon talvisäiden vuoksi koeajot jouduttiin siirtämään Mapliniin lähelle Sheernessiä, mutta koeajojen tulokset eivät olleet tyydyttäviä ja alus palautettiin Elswickiin. Muutostöiden jälkeen aluksen koeajot jatkuivat Sheernessissä, missä alus joutui odottamaan kuukausia pääasiassa huonon sään vuoksi ja lisäksi lakon vuoksi. Lopulta koeajoa jatkettiin lokakuussa 1908, mutta ne jouduttiin keskeyttämään konehuoneessa ja potkurissa havaittujen ongelmien vuoksi ja alus palautettiin Elswickiin. Koeajoja jatkettiin Maplinissa helmikuussa 1909, jolloin alus saavutti 33,25 solmun nopeuden, jonka jälkeen se lähti Elswickiin heikon sään koeajoihin. Koeajot olivat tyydyttäviä ja se otettiin palvelukseen 8. syyskuuta 1908. Alusksen hyväksyntä tapahtui 26 kuukautta myöhemmin kuin tilauksessa oli sovittu ja se olikin lopulta viimeinen Armstrongin valmistama hävittäjä.
Palvelus

Palvelukseen oton jälkeen aluksen aseistusta täydennettiin lisäämällä kaksi 12 naulan 12 cwt -tykkiä. Ensimmäisessä maailmansodassa alus palveli 6. hävittäjälaivueen ja Doverin partio-osaston kanssa Pohjanmerellä ja Englannin kanaalissa. Sodan aikana aluksen aseistukseksi vaihdettiin 1916 kaksi BL 4,7 tuuman tykkiä, yksi kahden naulan pikatykki ja yksi Maxim-konekivääri sekä neljä syvyyspomminheitintä. Syynä vaihtoon oli Saksan keisarikunnan laivaston hävittäjissä ollut 4,1 tuuman pääaseistus. Alus myytiin 9. joulukuuta 1919 F. Wilkinsonille romutettavaksi.
Homare Okamura

| Homare Okamura> 岡村ほまれ.Henkilötiedot |
| --- | --- |
Syntynyt: 9. toukokuuta 2005 (ikä 19)
Ammatti:   laulaja  tanssija  malli  lapsinäyttelijä 
Muusikko
Laulukielet:  japani
Aktiivisena:  2019–
Tyylilajit:  pop
Yhtyeet:  Morning Musume
Levy-yhtiöt:  Up-Front Works ja Zetima
  [ Muokkaa Wikidatassa ] [ ohje ]  
Homare Okamura (jap. 岡村ほまれ; s. 9. toukokuuta 2005 Tokio) on japanilainen poplaulaja, malli ja Morning Musumen 15. sukupolven jäsen.
Holzer

Holzer on muun muassa seuraavien henkilöiden sukunimi:
Baby Jane Holzer (s. 1940), yhdysvaltalainen malli
Friedl Holzer-Kjellberg (1905–1993), itävaltalais-suomalainen keraamikko
Hans Holzer (1920–2009), yhdysvaltalainen kauhukirjailija, tutkija ja käsikirjoittaja
Jenny Holzer (s. 1950), yhdysvaltalainen video- ja käsitetaiteilija
Korbinian Holzer (s. 1988), saksalainen jääkiekkoilija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Havaijin itsenäisyysliike

Havaijin osavaltion lippu käännettynä ylöalaisin on yleinen itsenäisyysliikkeen tunnus
Havaijin itsenäisyysliike (havaijiksi ke ea Hawaiʻi) on nimitys erilaisille havaijilaisille ryhmille ja yksilöille, jotka kampanjoivat Havaijin suvereniteetin tai itsenäisyyden palauttamisen puolesta. Näillä ei kuitenkaan ole mitään yhteistä käsitystä siitä, missä muodossa itsenäisyys tulisi palauttaa.
Tausta

Havaijille asettuneet länsimaalaiset plantaasinomistajat syöksivät vuonna 1893 vallasta Havaijin kuningattaren Lili‘uokalanin Yhdysvaltojen tuella. Vuonna 1898 entinen kuningaskunta liitettiin osaksi Yhdysvaltoja.
Vuonna 1993 presidentti Clinton allekirjoitti ns. anteeksipyyntöpäätöslauselman. Sen mukaan vallankaappaus oli laiton ja Yhdysvaltain tulisi sitoutua sovinnontekoon.
Havaijilaiset kärsivät muuta osavaltion väestöä enemmän köyhyydestä ja kodittomuudesta, minkä lisäksi havaijilaisten kulttuuri on uhattuna. Havaijilaiset ovat ainoa alkuperäisväestö Yhdysvalloissa, joilla ei ole lakisääteistä omaa edustusta.
Järjestöjä

Nation of Hawai‘i -niminen yhdistys on perustanut oman yhteisönsä O‘ahun saarelle, jossa asuu noin 80 jäsentä. Yhteisö perustettiin, kun sen jäsenet valtasivat turistien suosiman rannan vuonna 1995. Yhdistys teki sopimuksen Havaijin osavaltion hallinnon kanssa, jonka mukaan sille vuokrattaisiin maita O‘ahulta 50 vuodeksi ja mikäli itsenäinen Havaijin valtio palautusi, nämä maat siirtyisivät automaattisesti tälle itsenäiselle valtiolle. Nation of Hawai‘i tavoittelee Havaijin itsenäisyyden palauttamista, mutta kannattaa uudeksi valtiomuodoksi tasavaltaa. Yhdistys on nimennyt tasavallan presidentiksi Dennis Kanahelen.
Hawaiian Kingdom Government -niminen yhdistys valtasi vuonna 2008 ‘Iolanin palatsin noin 60 henkilön voimin osoittaakseen mieltä sitä vastaan, että Havaiji on osa Yhdysvaltain osavaltio. Yhdistyksen tarkoitus on palauttaa perustuslaillinen monarkia Havaijille. Yhdistystä johtaa Mahealani Kahau, joka on havaijin kuninkaallisten perillinen, ja varjohallitus, joka säätää lakeja ja pyrkii palauttamaan monarkian.
Henkilöitä

Tunnettuja henkilöitä, jotka kannattavat Havaijin itsenäisyysliikettä:
Israel Kamakawiwoʻole (muusikko)
Kawaipuna Prejean (Native Hawaiian Legal Corporation -yrityksen perustaja)
Owana Salazar (muusikko ja kruununtavoittelija)
Reaktioita

Marraskuussa 2015 Havaijilla järjestettiin vaalit, joissa hieman yli 100 000 havaijilaista äänesti 40-paikkaisen perustuslaillisen konvention perustamisesta. Tarkoituksena oli, että konventio laatisi kirjallisen ohjenuoran havaijilaisten itsehallinnon luomiselle.
GoldenEye: Rogue Agent

| GoldenEye: Rogue Agent |
| --- | --- |

Kehittäjä:  EA Los Angeles EA Tiburon, n-Space (DS)
Julkaisija:  Electronic Arts
Jakelija:  MGM Interactive ja Nintendo eShop
Ohjaaja:  Ken Harsha
Tuottaja:  Rick Kane Joe Rush
Käsikirjoittaja:  Danny Bilson Paul De Meo
Säveltäjä:  Paul Oakenfold
Pelisarja:  James Bond
Julkaistu:  PlayStation 2, XboxNA 22. marraskuuta 2004EU 26. marraskuuta 2004 GameCubeNA 22. marraskuuta 2004EU 3. joulukuuta 2004 Nintendo DSNA 13. kesäkuuta 2005EU 1. heinäkuuta 2005
Lajityyppi:  yksinpeli, moninpeli
Pelimuoto:  ensimmäisen persoonan ammuntapeli
Ikäluokitus:  ESRB: T  Virheellinen ESRB-arvo   OFLC: M   PEGI: 12
Alusta:  Nintendo GameCube, Nintendo DS, PlayStation 2, Xbox
Jakelumuoto:  DVD, CD
Lisää peliartikkeleitaVideopelien teemasivulla
Infobox OK      : 
GoldenEye: Rogue Agent on EA Los Angelesin kehittämä ja Electronic Artsin julkaisema James Bond -maailmaan perustuva ensimmäisen persoonan ammuntapeli. Peli julkaistiin vuonna 2004 PlayStation 2:lle, Xboxille ja Nintendo GameCubelle sekä seuraavana vuonna Nintendo DS:lle. Nimestään huolimatta peli ei liity mitenkään vuoden 1995 Bond-elokuvaan tai sen pohjalta tehtyyn videopeliin.
Pelissä ohjataan MI6:sta erotettua GoldenEye-nimistä agenttia, joka on liittynyt Auric Goldfingerin joukkoihin taistelemaan tämän arkkivihollista Tohtori Nota vastaan.
Ääninäyttelijät

| 0 | 1 | 2 |
| --- | --- | --- |
|  Enn Reitel  | … |  Auric Goldfinger   |
|  Carlos Alazraqui  | … |  Tohtori No   |
|  Jeannie Elias  | … |  Pussy Galore   |
|  Jenya Lano  | … |  Xenia Onatopp   |
|  Christopher Lee  | … |  Francisco Scaramanga   |
|  Judi Dench  | … |  M   |
|  Jason Carter  | … |  James Bond   |
|  Gideon Emery  | … |  Ernst Stavro Blofeld   |
Aiheesta muualla

GoldenEye: Rogue Agent MobyGamesissa (englanniksi)
Golden Air

| Golden Air |
| --- | --- |

 IATA: DC  –  ICAO: GAO 
Kutsukoodi:  GOLDEN
Perustettu:  Syyskuu 1976
Laivaston koko:  14
Kohteiden määrä:  14
Solmukohdat:  Bromman lentoasema, Ängelholm-Helsingborgin lentoasema
Kotipaikka:   Trollhättan, Ruotsi
Yhtiön sivut:  www.goldenair.se
Golden Airin Saab 2000 (SE-LTX).
Golden Air (IATA: DC, ICAO: GAO, kutsukoodi: GOLDEN) oli lyhyitä reittejä lentävä ruotsalainen, vuosina 1976-2012 toiminut lentoyhtiö, jonka kotikenttänä toimi Trollhättan Ruotsissa. Yhtiö lensi enimmäkseen kotimaanlentoja Ruotsissa sekä lisäksi Ängelholmista Norjaan ja Saksaan. Suomessa yhtiö teki pitkään yhteistyötä Finncomm Airlinesin  (nyk. Norra) kanssa ja joitakin Finncommin kotimaanlentoja operoitiin Golden Airin kalustolla  (mutta Finncommin miehistöillä) aina vuodesta 1999 tammikuuhun 2008 asti. Alankomaalainen Braathens osti Golden Airin vuonna 2012, tosin nimi jäi eräiden Ruotsin kotimaanlentojen markkinointinimeksi.
Golden Air perustettiin syyskuussa 1976, mutta omistajavaihdoksen yhteydessä 16. heinäkuuta 1993 se kävi läpi merkittävät uudelleenjärjestelyt ja lennot sen alaisuudessa alkoivat 15. elokuuta samana vuonna.
Emoyhtiön nimi on Erik Thun AB.
Laivasto

Golden Airin omistuksessa tai hallinnassa ennen fuusiota Braathensin kanssa: 
Erik Thun Ab omisti myös pari muuta konetyyppiä, kuten BAe ATP ja saman valmistajan 146-koneita.
ATR 72-500 5 kpl
SE-MDA  ATR 72-212 A  778
SE-MDB  ATR 72-212 A  822
SE-MDC  ATR 72-212 A  894
SE-MDH  ATR 72-212 A  917 Lentää Blue1:lle
SE-MDI  ATR 72-212 A  930 Lentää Blue1:lle
ATR 72-201 2 kpl (1 näistä vuokrattu eteenpäin)
SE-MCA ATR 72-201     212
OY-RUD ATR 71-201     162 (Vuokrattu Danish Air Transportille)
Saab 2000 8 kpl (3 näistä vuokrattu eteenpäin)
SE-KXK  SAAB 2000  2000-012
SE-LOM  SAAB 2000  2000-035
SE-LSB  SAAB 2000  2000-043 / Lentää Blue1:lle
SE-LSE  SAAB 2000  2000-046 / Lentää Blue1:lle
SE-LTU  SAAB 2000  2000-062
SE-LTV  SAAB 2000  2000-063
SE-LTX  SAAB 2000  2000-024
SE-LXH  SAAB 2000  2000-007
Saab 340A 4 kpl (3 vuokrattu eteenpäin)
SE-LES  SAAB SF340A  340A-129
SE-ISE  SAAB SF340A  340A-156
SE-LEP  SAAB SF340A  340A-127
SE-LMR  SAAB SF340A  340A-141
Saab 340B 3 kpl (1 vuokrattu eteenpäin)
SE-ISG  SAAB 340B  340B-162
SE-KXG  SAAB 340B  340B-164
SE-KTK  SAAB 340B  340B-276
Aiheesta muualla

Kuvia tai muita tiedostoja aiheesta Golden Air Wikimedia Commonsissa
Golden Air (Arkistoitu – Internet Archive)
Heinäjärvi (Jämsä, Paljakka)

| Heinäjärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  61°55′30″N, 25°13′55″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Jämsänjoen alue (14.51)
Järvinumero:  14.517.1.002
Mittaustietoja
Pinnankorkeus:  114,8 m 
Rantaviiva:  5,8 km 
Pinta-ala:  0,55 km² 
Tilavuus:  0,0021 km³
Keskisyvyys:  3,75 m 
Suurin syvyys:  15,05 m 
 fiHeinäjärvi 
Heinäjärvi on Jämsässä Jämsänkosken keskustan itäpuolella sijaitseva 55 hehtaarin laajuinen järvi. Etäisyys Jämsän keskustasta on seitsemän kilometriä pohjoiskoilliseen ja Tampereelta 90 kilometriä koilliseen.
Maantiede

Heinäjärven pituus on noin 1,8 kilometriä ja leveys noin 800 metriä. Polveilevat rannat tekevät järvestä muodokkaan. Pohjoisella rannalla avautuu maatalousmaisema, muilla rannoilla on metsää ja harvakseltaan rakennuskantaa. Heinäjärvi on saareton. Sen kapeassa keskiosassa on viidentoista metrin syvänne, koillisosan Nisuspohja ja eteläosan Talaspohja sitä vastoin ovat matalia. Heinäjärven tilavuus on runsaat 2,1 miljoonaa kuutiometriä. Heinävuori järven länsipuolella kohoaa 170 metrin korkeuteen, Heinävuoren itäpuolella on Syväjärvi. Järvien välisellä kannaksella on Välimäki, jonka korkeus on noin 150 metriä.
Heinäjärvi kuuluu Lavaojan valuma-alueeseen, joka on kolmannen jakovaiheen vesistö Kymijoen päävesistössä. Toinen jakovaihe on Jämsänjoen alue ja ensimmäinen on Jämsän reitin valuma-alue. Lavaojan alueen muut järvet ovat Saarijärvi, Syväjärvi ja Laukalammi.
Suomessa on 57 Heinäjärvi-nimistä yli hehtaarin laajuista vakavettä, neljä niistä Jämsässä. Paljakan Heinäjärven lisäksi on Heräkulman Heinäjärvi, Turkinkylän Heinäjärvi ja Sammallahden Heinäjärvi.